\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Őszi túraverseny kiírása

A Budapesti Diáksport Szövetség és a Budapesti Természetbarát Sportszövetség Ifjúsági Bizottsága által a 2023-2024 tanévre **tervezett** eseménynaptárban szereplő Őszi túraverseny rendezése

a **Pilis -Hegységben, 2023. október 14-én (szombaton)** lesz.

**Nevezés:** 8.45 – 10 óra között, **Csobánka** Fő térnél lévő parkban.

Megközelítése: Pomázról 8.35-kor és 9.35-kor induló Volán járatokkal. A buszjegy ára teljes áron 400Ft. Pomázra a Batthyány térről minden óra 18’, 38’, 58’-kor indul a HÉV, Pomázig a menetidő kb. 30’,

A HÉV-re csak előre megváltott jeggyel vagy bérlettel szabad felszállni a Budapesten belüli megállókban, illetve Budapest határán kívül ott, ahol BKK-jegyautomata üzemel.

A HÉV-menetjegyek elővételben megválthatók a BKK jegy- és bérletpénztáraiban, ügyfélközpontjaiban, jegyautomatáiból, valamint a MÁV mobilalkalmazásban

**Indítás :** folyamatosan

**Kategóriák:**.

**A** Általános iskolai 3 fős csapatok,

**K** Középiskolai 3 fős csapatok,

**V** Vegyes: Felnőtt kísérettel tetszőleges létszámú csapatok

**Cs** Családoknak

**F** diákok nélkül induló kísérőknek, felnőtteknek.

**A verseny leírása:**

A csapatoknak, a mintatérképet célszerű a saját Pilis-Hegység térképpel összehasonlítani. A mintatérkép alapján ellenőrző állomásokat, ill. megfigyelési pontokat keresnek fel, amelyeken természetjárással kapcsolatos feladatokat oldhatnak meg.

**Útvonal**: Csobánka Fő-tér - sárga [K+.gif](http://turistautak.hu/wiki/F%C3%A1jl:K+.gif) - sárga [F.gif](http://turistautak.hu/wiki/F%C3%A1jl:F.gif) - Oszoly-csúcs[K3.gif](http://turistautak.hu/wiki/F%C3%A1jl:K3.gif) -vissza a sárga [K+.gif](http://turistautak.hu/wiki/F%C3%A1jl:K+.gif) elágazásig, majd a sárga[F.gif](http://turistautak.hu/wiki/F%C3%A1jl:F.gif) -t követve a a Mackó barlangig, tovább Dél felé a sárga [F.gif](http://turistautak.hu/wiki/F%C3%A1jl:F.gif)-n Kevély nyeregig. Innen a piros[F.gif](http://turistautak.hu/wiki/F%C3%A1jl:F.gif)-n Nagy-Kevélyen, Ezüst-hegyen át Csillaghegyig, közben kitérővel a piros [K3.gif](http://turistautak.hu/wiki/F%C3%A1jl:K3.gif)-n a Rókahegyi kőfejtőbe ( Szép a kilátás, de óvatosságot igényel)

**Táv:** 12,5km. 497m emelkedés, és 567m ereszkedés mellett

**Cél**: Csillaghegy HÉV megálló

**Szükséges felszerelés:** csapatonként egy db. laptájoló, óra, **íróeszköz**, versenyzésre alkalmas öltözet (**erős lábbeli** /bakancs/, váltó zokni, esőkabát), eü. csomag, túrabot, Pilis-hegység turistatérkép**, ivóvíz**.( Vízvételi lehetőség útközben nincs)

**Értékelés**: a csapatok helyezési sorrendjét a megfigyelési pontok és az állomások megtalálásáért, az ott megoldható feladatok megoldásáért kapott pontok összege adja. Azonos pontérték (holt verseny) esetén a jobb menetidő dönt.

**Díjazás:** kategóriánként (ha legalább 10 versenyző csapat volt) az első három helyezett oklevelet kap. Az A és K. kategóriákban a nyertes csapattagok tárgyjutalmat is kapnak, melyeket a tanévzáró túrán vehetnek át. Abban a kategóriában, amelyben nincs 10 versenyző csapat, csak az első helyezettet díjazzuk.

**Egyéb tudnivalók:** A túra beszámít a **Budapest Diáktúrázója egyéni** versenybe és az **iskolák közötti éves pontversenybe** (jelenleg 40 pont minden célba-érkezett csapattag után).

Akinek van egyéni túrázó Igazoló lapja, az hozza magával.

**A várható csapatok számáról előzetes értesítést kérünk okt. 12-ig**

Bp. 2023.október 5. A rendezőség nevében:

Tötösné Gados Zsuzsanna

Diáktúra Bizottság vezetője